કચ્છની સરહદ પર જવાનોને પાણી પહોંચાડવામાં પાણી પુરવઠા બોર્ડને અનેક મુશ્કેલીનો સામનો કરવો પડી રહ્યો છે. અત્યારે પીવાના પાણી માટેની પાઇપલાઇન વિઘાકોટ સુધી નખાઈ છે, પરંતુ પાણી ધરમશાલા સુધી પહોંચાડી શકાયા છે. ત્યાંથી વિઘાકોટ સુધી જવાનોને ટેન્કર દ્વારા પાણી અપાય છે. જો આ વિસ્તારમાં પીવાલાયક પાણી મળી આવે તો ત્યાં બોર કરીને તેમની પાણીની સમસ્યા હલ કરી શકાય તેમ હોવાથી પાણી પુરવઠા વિભાગ દ્વારા આ અંગે પ્રયાસો થતા હતા. તાજેતરમાં જ ગેન્ડી પોસ્ટ પાસે બોર બનાવવા આયોજન કરાયું છે.